બેઠકમાં સરપંચોને કનડતી વિવિધ સમસ્યાઓના નિવારણ અંગે ચર્ચા કરાઇ હતી. અલગ-અલગ સમિતિઓની રચના કરાઇ હતી અને પક્ષીય રાજકારણથી ઉપર ઊઠીને કામ કરવા આહ્વાન કરાયું હતું. પ્રમુખ તરીકે રામીબેન ભરવાડ(થોરીયારી), ઉપપ્રમુખ તરીકે દાનાભાઇ રાજપુત અને શંકરભાઇ, મહામંત્રી તરીકે અકબર રાઉમા(માણાબા) અને મંત્રી તરીકે ભગાભાઇ આહિરની સર્વાનુમતે વરણી કરાઇ હતી. આ વેળાએ નીલપરના ભીખુભાઇ સોલંકી, ફત્તેહગઢના મઘાભાઇ સહિતના સરપંચો-ઉપસરપંચો ઉપરાંત અગ્રણીઓ ઉપસ્થિત રહ્યા હતા.